หน้าร้อนเมื่อไหร่ ไม่พูดถึง ข้าวเหนียวมะม่วงคงเชยมากๆ 
ปกติไม่ค่อยชอบทานอะไรหวานๆ ผลไม้สุกๆ ฉ่ำๆ นี่ลาล่ะค่ะ 
โชคดีที่มีคนดัดแปลงเอามะม่วงมาทำไอศกรีม 
คนที่ไม่ชอบผลไม้ฉ่ำๆ อย่างเราเลยได้มีโอกาสลิ้มลองกับเขาบ้าง 

ที่ตั้งคงไม่ต้องพูดกันนะคะ เพราะไปที่ไหนๆ ก็มี สเวนเซ่นส์ 555
มาพูดถึงรสชาติกันเลยดีกว่า 

ปีนี้ สเวนเซ่นส์มีไอศกรีมข้าวเหนียวมะม่วง มาให้ลิ้มลองกันถึง 3 แบบเลยทีเดียว

มีแบบ ไอศกรีมมะม่วงธรรมดาใส่นมนั้นนี่ 
ไอศกรีมมะม่วงผสมโยเกิร์ตแบบคงความมันอยู่ แต่ไขมันต่ำ
และแบบเชอเบท คือ ไม่มีไขมันเลย ซึ่งแน่นอนว่าเราต้องเลือก มะม่วงเชอเบทค่ะ 
เพราะจะได้สัมผัสรสชาติหวานอมเปรี้ยวของมะม่วงแบบไม่หวานจนเกินไป

ปีนี้สเวนเซ่นส์ทำไอศกรีมออกมาได้ดีกว่าปีที่แล้วเยอะค่ะ ปีที่แล้วแบบทานครั้งเดียวพอเลย
เพราะมันมันมาก หวานมาก และไม่รับรู้ถึงรสชาติมะม่วงเลย 
ส่วนปีนี้ รสชาติไอศกรีมมะม่วงเชอเบท อร่อย และเข้ากันได้ดีกับข้าวเหนียวมะม่วง
และท็อปปิ้งอื่นๆได้ดีมากๆ

ทานแล้วเกิดความรู้สึกอยากกลับมาทานซ้ำๆ ไม่เบื่อเลย...
เมนูที่สั่งวันนี้เป็น Mangodelight ราคา 79 บาท 
ซัมเมอร์นี้ แนะนำไอศกรีมข้าวเหนียวมะม่วงของ สเวนเซ่นส์ นะคะ 

ปล.สั่งถ้วยเล็กมาทาน เพราะมีความหลังฝังใจกับปีที่แล้ว แต่ปีนี้อร่อยกว่าเยอะมากๆ 
คราวหน้าจะสั่งใหญ่กว่านี้แน่นอนค่ะ ^^ 
 